Ο **Αλεξάντερ Μάρτιν Φράνσον** (σουηδικά: Alexander Martin Fransson) (γενν. 2 Απριλίου 1994) είναι Σουηδός επαγγελματίας ποδοσφαιριστής, ο οποίος αγωνίζεται ως μέσος.

Σταδιοδρομία σε συλλόγους
-------------------------

### ΙΦΚ Νόρσεπινγκ

Γεννημένος στο Νόρσεπινγκ, ο Φράνσον εντάχθηκε στην ΙΦΚ Νόρσεπινγκ σε ηλικία 14 ετών από τη Λίντο ΦΦ το 2008 και έπαιξε στην ακαδημία του συλλόγου μέχρι το 2012. Έκανε το ντεμπούτο του στην Άλσβενσκαν στον εναρκτήριο αγώνα της σεζόν 2013, στην εκτός έδρας νίκη της ομάδας εναντίον της Μιάλμπι ΑΙΦ, μια μέρα πριν από τα 19α γενέθλιά του. Έκανε συνολικά 20 συμμετοχές το 2013, 18 στο πρωτάθλημα και 2 αγώνες κυπέλλου.

Το πρώτο του γκολ στην Άλσβενσκαν ήρθε επίσης στο Μιάλμπι, σημειώνοντας το μοναδικό γκολ της ομάδας στην ήττα με 3–1 στις 14 Αυγούστου 2014.

Στον τελευταίο γύρο της σεζόν 2015, στις 31 Οκτωβρίου 2015, κέρδισε τον πρώτο του τίτλο, καθώς η ΙΦΚ Νόρσεπινγκ κέρδισε το πρωτάθλημα για πρώτη φορά μετά από 26 χρόνια. Οκτώ ημέρες αργότερα, ο Φράνσον και η ΙΦΚ Νόρσεπινγκ πήραν τον δεύτερο τίτλο τους για τη σεζόν, όταν νίκησαν τη νικήτρια του Κυπέλλου Σουηδίας 2014-15, ΙΦΚ Γκέτεμποργκ, στο Σούπερ Καπ Σουηδίας 2015.

### Βασιλεία

Στις 2 Ιανουαρίου 2016, η ΦΚ Βασιλεία ανακοίνωσε ότι είχε υπογράψει τον Φράνσον με συμβόλαιο 4,5 ετών, έως τις 30 Ιουνίου 2020. Έκανε το ντεμπούτο του στο πρωτάθλημα για τη Βασιλεία στις 14 Φεβρουαρίου 2016, στην εκτός έδρας νίκη με 4–0 εναντίον της Γκρασχόπερς Ζυρίχης, μπαίνοντας ως αλλαγή στο 90 λεπτό. Σκόραρε το πρώτο του γκολ πρωταθλήματος για τη Βασιλεία στις 21 Φεβρουαρίου, κατά τη διάρκεια της εντός έδρας νίκης με 5–1 εναντίον της ΦΚ Βαντούζ. Κέρδισε το Πρωτάθλημα Ελβετίας τις σεζόν 2015–16 και 2016–17. Για τον σύλλογο αυτός ήταν ο 8ος συνεχόμενος τίτλος και ο 20ος τίτλος πρωταθλήματος συνολικά. Κέρδισαν επίσης το Κύπελλο Ελβετίας για 12η φορά, πράγμα που σήμαινε ότι είχαν κερδίσει το νταμπλ για έκτη φορά στην ιστορία του συλλόγου.

Στις 26 Δεκεμβρίου 2017, η ΦΚ Βασιλεία ανακοίνωσε ότι ο Φράνσον θα παραχωρηθεί δανεικός στη ΦΚ Λοζάν-Σπορ για να κερδίσει περισσότερες ευκαιρίες για την πρώτη ομάδα.

### Επιστροφή στην ΙΦΚ Νόρσεπινγκ

Στις 4 Ιουλίου 2018, η ΙΦΚ Νόρσεπινγκ ανακοίνωσε ότι είχε υπογράψει τον Φράνσον με τριετές συμβόλαιο, μέχρι τις 30 Ιουνίου 2021.

### ΑΕΚ Αθηνών

Στις 2 Φεβρουαρίου 2022, η Α.Ε.Κ. ανακοίνωσε την υπογραφή του Φράνσον, με συμβόλαιο μέχρι το 2023, με επιλογή ανανέωσης για 1 ακόμα έτος.

Εθνική ομάδα
------------

Ο Φράνσον εκπροσώπησε την Εθνική Σουηδίας Κ19 εννέα φορές μεταξύ 2012 και 2013. Τον Νοέμβριο του 2014, έπαιξε τον πρώτο του αγώνα για την Εθνική Σουηδίας Κ21.

Ο Φράνσον έκανε το ντεμπούτο του για την Εθνική Σουηδίας ανδρών σε ένα ανεπίσημο φιλικό εναντίον της Εσθονίας στις 6 Ιανουαρίου 2016, που διεξήχθη στο Στάδιο Ενόπλων Δυνάμεων στο Άμπου Ντάμπι. Ξεκίνησε τον αγώνα και έπαιξε 55 λεπτά πριν αντικατασταθεί, στην ισοπαλία με 1–1. Η δεύτερη συμμετοχή του ακολούθησε στις 10 Ιανουαρίου, σε μια νίκη με 3–0 εναντίον της Φινλανδίας που διεξήχθη στο ίδιο γήπεδο.

Με την ολυμπιακή ομάδα Σουηδίας συμμετείχε στους Θερινούς Ολυμπιακούς Αγώνες του 2016.

Διακρίσεις
----------

**ΙΦΚ Νόρσεπινγκ**
* Άλσβενσκαν: 2015
* Σούπερ Καπ Σουηδίας: 2015

**Βασιλεία**
* Πρωτάθλημα Ελβετίας: 2015–16, 2016–17
* Κύπελλο Ελβετίας: 2016–17

**ΑΕΚ**

* Πρωτάθλημα Ελλάδας: 2022-23
* Κύπελλο Ελλάδας: 2022-23

Παραπομπές
----------

1. ↑  (πολλαπλές γλώσσες) *Transfermarkt*. 238056. Ανακτήθηκε στις 9  Οκτωβρίου 2017.
2. ↑  495452. Ανακτήθηκε στις 17  Μαΐου 2022.
3. 1 2  «A. Fransson». Soccerway. Ανακτήθηκε στις 22 Οκτωβρίου 2014.
4. ↑  «Alexander Fransson». svenskfotboll.se. Ανακτήθηκε στις 11 Οκτωβρίου 2014.
5. ↑  «IFK Norrköping är svenska mästare». *aftonbladet.se*. Sportbladet. 31 Οκτωβρίου 2015. Ανακτήθηκε στις 2 Ιανουαρίου 2016.
6. ↑  «IFK Norrköping tog hem supercup-titeln». *expressen.se*. Expressen. 8 Νοεμβρίου 2015. Ανακτήθηκε στις 2 Ιανουαρίου 2016.
7. ↑  «Alexander Fransson wechselt zum FC Basel 1893». *fcb.ch*. FC Basel 1893. 2 Ιανουαρίου 2016. Ανακτήθηκε στις 2 Ιανουαρίου 2016.
8. ↑  Marti, Caspar (2016). «4:0-Erfolg bei GC: souveräner Sieg im Spitzenspiel». ΦΚ Βασιλεία. Αρχειοθετήθηκε από το πρωτότυπο στις 2 Μαρτίου 2020. Ανακτήθηκε στις 14 Φεβρουαρίου 2016.
9. ↑  Marti, Caspar (2016). «Der FCB dreht das Spiel and gewinnt gegen Vaduz 5:1». ΦΚ Βασιλεία. Ανακτήθηκε στις 21 Φεβρουαρίου 2016.
10. ↑  Marti, Casper (2016). «Es ist vollbracht ! Der FCB ist zum 19. Mal Meister». ΦΚ Βασιλεία. Αρχειοθετήθηκε από το πρωτότυπο στις 30 Μαΐου 2019. Ανακτήθηκε στις 30 Απριλίου 2016.
11. ↑  Marti, Casper (2017). «Der Saisonabschluss im Zeitraffer». ΦΚ Βασιλεία. Αρχειοθετήθηκε από το πρωτότυπο στις 30 Μαΐου 2019. Ανακτήθηκε στις 2 Ιουνίου 2017.
12. 1 2  «Swiss football: FC Basel wins 3–0 over Sion in Geneva; police extra vigilant after game». allaboutgeneva.com. 25 Μαΐου 2017. Αρχειοθετήθηκε από το πρωτότυπο στις 17 Μαΐου 2019. Ανακτήθηκε στις 25 Μαΐου 2017.
13. ↑  FC Basel 1893 (2017). «Alexander Fransson leihweise zum FC Lausanne Sport». ΦΚ Βασιλεία. Αρχειοθετήθηκε από το πρωτότυπο στις 4 Ιουλίου 2018. Ανακτήθηκε στις 2 Δεκεμβρίου 2017.
14. ↑  Norrköping, IFK. «Välkommen hem, Alexander "Alle" Fransson! · IFK Norrköping». *ifknorrkoping.se* (στα Σουηδικά). Αρχειοθετήθηκε από το πρωτότυπο στις 4 Ιουλίου 2018. Ανακτήθηκε στις 4 Ιουλίου 2018.
15. ↑  «ΑΕΚ: Επίσημα κιτρινόμαυρος ο Φράνσον μέχρι το 2023». *sport24.gr*. 2 Φεβρουαρίου 2022.
16. ↑  «Oavgjort mot Estland». *svenskfotboll.se*. Σουηδική Ποδοσφαιρική Ομοσπονδία. 6 Ιανουαρίου 2016. Ανακτήθηκε στις 10 Ιανουαρίου 2016.
17. ↑  «Enkel seger mot Finland». *svenskfotboll.se*. Σουηδική Ποδοσφαιρική Ομοσπονδία. 10 Ιανουαρίου 2016. Ανακτήθηκε στις 10 Ιανουαρίου 2016.
18. ↑  «Olympedia - Alexander Fransson». *olympedia.org*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλεξάντερ Φράνσον** |

* Αλεξάντερ Φράνσον στην SvFF: *Svenska Fotbollförbundet* (Σουηδικά) ( αρχείο )
* Προφίλ στο Transfermarkt
* Προφίλ στην ΙΦΚ Νόρσεπινγκ Αρχειοθετήθηκε 2018-11-06 στο Wayback Machine.
* Προφίλ στο Πρωτάθλημα Ελβετίας[*νεκρός σύνδεσμος*]
* Αλεξάντερ Φράνσον στη Διεθνή Ολυμπιακή Επιτροπή
* (Αγγλικά) Ολυμπιακό προφίλ  Αλεξάντερ Φράνσον στο *sports-reference.com*
* (Αγγλικά) Προφίλ Αλεξάντερ Φράνσον στο Soccerway